પટલાણીનાં મહેનતકશ હાથમાં માખણના પિંડા ઉછાળી શકે, એ જ હાથ ઘેર પાણીપૂરી ને સેન્ડવિચ પણ બનાવે. આઈસ્ક્રીમનું મોંઘા ભાવનું લેબલ બોક્સ પર જુએ તો આ ભાણિયા માટે પહેલા રાખે, પછી પોતાના દીકરા માટે! ને ખુદ તો 'બચત' કરવા ખાય જ નહિ. એવું જ સાડલાનું. ડ્રેસ અમે જીદ કરી પહેરાવીએ. અમે ખિલ્લી ઉડાડી કહીએ કે હાથ છૂટો રાખો, તો સહજતાથી કહે- બેટા, ભલે, કંજૂસાઈ લાગે, મેં કરકસરમાં જીવન જીવ્યું છે ને એટલે મને હવે ટેવી પડી ગઈ. પૈસા ખર્ચવાનું મન જ ના થાય ને તરત એના હિસાબ થવા લાગે- ને થયા પછી કોઈના નહિ પોતાના પર જ એ કાપની કાતર ચલાવે! સંતાનના આનંદ માટે પોતાનો આનંદ જતો કરી શકે એ જ તો મા!